На основу члана 23 став 1 тачка 6 Статута Дома здравља „Др Ђорђе Лазић“ Сомбор, директор Дома здравља „Др Ђорђе Лазић“ Сомбор доноси Одлуку о другим изменам и допунама Правилника о организацији и систематизацији послова Дома здравља „Др Ђорђе Лазић“ Сомбор број 163/2020-1.

**ДРУГЕ ИЗМЕНЕ И ДОПУНЕ ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ ПОСЛОВА ДОМА ЗДРАВЉА „ДР ЂОРЂЕ ЛАЗИЋ“ СОМБОР**

**Члан 1.**

**У Служби за техничке и друге сличне послове, Одељење за одржавање објеката и опреме Дома здравља „Др Ђорђе Лазић“ Сомбор, редни број XII, oдносно XII/1, на страни 130/131, мења се табеларни део**

|  |  |  |
| --- | --- | --- |
| Радно место: | **СЛУЖБЕНИК ЗА ПОСЛОВЕ ОДБРАНЕ, ЗАШТИТЕ И БЕЗБЕДНОСТИ** | Број извршилаца:  1 |
|  |  | VII или VI |

|  |  |
| --- | --- |
| Стручна спрема/ образовање: | **Високо образовање:**  - на основним академским студијама у обиму од најмање 240 ЕСПБ бодова, односно специјалистичким струковним студијама, по пропису који уређује високо образовање почев од 10. септембра 2005. године  - на основним студијама у трајању од најмање 4 године, по пропису који је уређивао високо образовање до 10. септембра 2005. године;  или  - на основним студијама у обиму од 180 ЕСПБ бодова, по пропису који уређује високо образовање почев од 10. септембра 2005. године;  - на студијама у трајању до 3 године по пропису који је уређивао високо образовање до 10. септембра 2005. године |
| Додатна знања/испити/радно искуство | * Знање рада на рачунару * Положен одговарајући стручни испит из области заштите од пожара, у складу са законом * Положен возачки испит за Б категорију |

|  |
| --- |
| ОПИС ПОСЛОВА РАДНОГ МЕСТА |
| Обавља све стручне и техничке послове из области заштите од пожара за потребе установе, сачињава нацрте планова заштите од пожара за потребе установе, предлаже и спроводи стручно образовање запослених из области заштите од пожара, врши обилазак и контролу свих објеката, са аспекта превентиве заштите од пожара и за случај непосредне угрожености људи и имовине може обуставити рад на појединим објектима, брине и води евиденцију о противпожарним апаратима, хидрантској инсталацуији и стабилним системима за дојаву пожара, и стара се да исти стално буду у исправном стању, у случају непосредне опасности за здравље и живот запсолених доноси одлуку о забрани даље рада, покреће иницијативу за доношење општих аката, измене и допуне истих или појединачних одлука из облати заштите од пожара. За свој рад одговора руководиоцу Одељења за техничке послове и директору. Обавља и друге сродне послове по налогу непосредног руководиоца. |

и сада гласи

|  |  |  |
| --- | --- | --- |
| Радно место: | **РЕФЕРЕНТ ЗА ЗАШТИТУ, БЕЗБЕДНОСТ И ЗДРАВЉЕ НА РАДУ/РЕФЕРЕНТ ЗА ЗАШТИТУ ОД ПОЖАРА** | Број извршилаца:  1 |
|  |  | IV |

|  |  |
| --- | --- |
| Стручна спрема/ образовање: | * Средње образовање |
| Додатна знања/испити/радно искуство | * Знање рада на рачунару * Положен одговарајући стручни испит из области заштите од пожара, у складу са законом |

|  |
| --- |
| ОПИС ПОСЛОВА РАДНОГ МЕСТА |
| – прикупља потребну документацију за израду аката о процени ризика и спроводи поступак процене ризика;  -прикупља податке за анализу степена тренутне експонираности безбедносним ризицима;  – прикупља податке и потребну документацију за израду општих и појединачних акта из области заштите, безбедности и здравља на раду/заштите од пожара;  – прати и контролише средства и опрему за личну заштиту на раду/заштиту од пожара;  – прати стање и води евиденцију о повредама на раду и професионалним обољењима;  – спроводи мере за благовремено отклањање утврђених недостатака, из делокруга свог рада;  – контролише проходност противпожарних путева и евакуационих праваца;  – учествује у изради извештаја у вези са ванредним догађајима из области заштите, безбедности и здравља на раду/заштите од пожара;  – пружа подршку у организовању обуке из области безбедности и здравља на раду/заштите од пожара. |

**Члан 2.**

Правилник о организацији и систематизацији послова Дома здравља „Др Ђорђе Лазић“ Сомбор број 315/2019-1 од 09.08.2019. године у преосталом делу остаје неизмењен.

**Члан 3.**

Ове измене и допуне Правилника о организацији и систематизацији послова Дома здравља „Др Ђорђе Лазић“ Сомбор ступају на снагу осмог (8) дана од дана објављивања на огласној табли Дома здравља „Др Ђорђе Лазић“ Сомбор.

Измене и допуне Правилника о организацији и систематизацији послова Дома здравља „Др Ђорђе Лазић“ Сомбор објављење су на огласној табли Дома здравља „Др Ђорђе Лазић“ Сомбор дана 09.07.2020. године, а ступају на снагу дана 17.07.2020. године.

в.д директора Дома здравља

„Др Ђорђе Лазић“ Сомбор

др Емеше Ури

\_\_\_\_\_\_\_\_\_\_\_\_\_\_\_\_\_\_\_\_\_\_